b'\n_START_ARTICLE_\nGemini 1\n_START_PARAGRAPH_\nGemini 1 oli NASA Gemini programmi mehitamata katselend ja kogu programmi esimene lend, mis startis 8. aprillil 1964 ja sisenes Maa atmosf\xc3\xa4\xc3\xa4ri 12. aprillil. Lennu peamisteks eesm\xc3\xa4rkideks oli testida lendudel kasutatavat kosmoselaeva ja orbiidile viimiseks kasutatavat kanderaketti. Gemini 1 lendu kasutati ka side- ja j\xc3\xa4lgimiss\xc3\xbcsteemide katsetamiseks ning lennujuhtide treenimiseks._NEWLINE_Gemini 1 ei plaanitud kunagi tervena Maale tagasi tuua ning laeva kuumuskilpi puuriti enne starti augud, et laev atmosf\xc3\xa4\xc3\xa4ri sisenemist \xc3\xbcle ei elaks.'